stanford-oval/wikipedia huggingface dataset:
Svea (Huippuvuoret)

| Svea Sveagruva |
| --- | --- |
 Svean asutuskeskus ja satama ilmakuvassa helmikuussa 2013.
 Svea
 Koordinaatit: 77°54′0″N, 16°43′50″E 
Valtio:  Norja
Hallintoalue:  Huippuvuoret
Perustettu:  elokuu 1910
Infobox OKVirheellinen NIMI-arvo: 
Svea (myös Sveagruva) on ruotsalaisten perustama kaivoskaupunki Huippuvuorten Van Mijenvuonon rannalla.
Historia > Ruotsalainen toiminta alueella

Viisihenkinen ruotsalainen retkikunta teki elokuussa 1910 maavaltauksen Van Mijenvuonon Braganzavågenin lahden rannalla sijaitsevaan alueeseen. Ruotsalaisretkikunta oli aiemmin löytänyt kivihiiltä Huippuvuorilla Pyramidenista ja Adventdalenin laaksosta, minkä perusteella heillä oli herännyt ajatus hiilisuonen jatkumisesta aina Van Mijenvuonon alueelle. Pyramidenista löydettiin myös hiiliesiintymä, jonka ruotsalaiset epäilivät kuuluvan samaan suoneen Adventdalenin laaksosta aiemmin löytyneen hiilisuonen kanssa. Retkikunta tekikin alueelta lupaavia löytöjä, minkä jälkeen se palasi kotimaahansa syksyllä 1910.
Uutta tutkimusretkeä alettiin suunnitella vuoden 1910 retken löydösten kannustamana. AB Isfjorden-Bellsund perustettiin huhtikuussa 1911, ja yhtiön ensimmäiseksi tehtäväksi tuli uuden tutkimusretken järjestäminen aiemmin tutkituille alueille. Bertil Högbomin johtamaan retkikuntaan kuului tällä kertaa myös oma lääkäri, sekä neljätoista skånelaista kaivosmiestä. Yhtiö hankki käyttöönsä Viking-nimisen höyrylaivan, jolla retkikunta lähti purjehtimaan 11. kesäkuuta 1911 Tukholmasta kohti Huippuvuoria. Retkikunta otti tavoitteekseen palata lastinaan myyntikelpoista raaka-ainetta.
Retkikunta purjehti ensin Billefjordenin vuonossa sijaitsevaan Pyramideniin, missä vuoren rinteeseen kaivettiin useita pieniä tunneleita, joista louhittiin myös pieni määrä hiiltä. Seuraavaksi matkaa jatkettiin vuoden 1910 retken tavoin kohti Braganzavågenin lahtea Van Mijeninvuonossa. Bellsundin salmessa retkikuntaa odotti kuitenkin huolestuttava yllätys, kun edellä purjehti brittiläisen The Northern Exploration Co. -yhtiön nopeampi alus, joka oli hyvin suurella todennäköisyydellä samalla asialla kuin ruotsalainen retkikunta. Aluksen ja The Northern Exploration Co. -yhtiön taustalla oli brittiläinen Ernest Mansfield, joka oli vuodesta 1906 hallinnoinut Kolfjälletin aluetta Van Mijenvuonon suulla. Mansfieldin yhtiö oli myös etsinyt kultaesiintymiä Braganzavågenin lahden alueelta.
Ruotsalaiset eivät välittäneet Masfieldista ja lähtivät rakentamaan Svean kaivoskaupunkia varsin ripeästi aiemman valtauksensa turvin. Vuoden 1911 retken aikana ruotsalaiset tekivät louhintaa kaksivuorotyönä liki neljän viikon ajan. Työ tuotti tulosta; retkikunta sai louhittua 200 tonnia kivihiiltä. Ruotsalaisten menestyksekäs kaivostoiminta oli liikaa brittiläiselle Mansfieldille, joka alkoi elokuun 1911 alulla jyrkästi protestoida retkikunnan toimintaa, uhkaillen ruotsalaisia jopa väkivallalla, jos nämä eivät keskeyttäisi toimintaansa välittömästi. Mansfieldin uhkailu loppui kuitenkin joidenkin viikkojen kuluessa, ja Viking pääsi lähtemään kotimatkalle Ruotsiin syyskuun alulla. Huippuvuorilta louhittua kivihiiltä markkinoitiin retkikunnan kotimaassa ”Braganzakol” -nimikkeellä.
Ruotsalainen Aktiebolaget Spetsbergens Svenska Kolfält perusti alueelle hiilikaivoksen vuonna 1917. Kaivostoiminta keskeytyi kahdeksan vuotta myöhemmin, mutta jatkui taas vuonna 1928 uuden yrityksen vetämänä.
Historia > Kaivos myydään norjalaisille

Norjan valtiollinen kaivosyhtiö Store Norske Spitsbergen Kulkompani osti Svean kaivokset miljoonalla Norjan kruunulla vuonna 1934. Yhtiö korjasi tulipalon aiheuttamat vauriot ja tutki alueen hiilivarantoja toista maailmansotaa edeltävinä vuosina. Toiminta keskeytyi toisen maailmansodan aikana, jolloin kaivoskaupunki kärsi myös merkittäviä tuhoja jouduttuaan saksalaisen sukellusveneen tykkitulen kohteeksi elokuussa 1944. Svea uudelleenrakennettiin sodan päätyttyä, mutta kaivos jouduttiin sulkemaan jo vuonna 1949 hiilen matalan maailmanmarkkinahinnan takia. Kaivostoiminta käynnistyi suuren innostuksen saattelemana uudelleen vuonna 1970, mutta ilo jäi lyhyeksi: Sveasta oli löydetty todennäköisesti koko Huippuvuorten suurimmat hiilivarannot, mutta niiden louhinta ei ollut kannattavaa, sillä esiintymän kivihiili oli varsin epäpuhdasta. Kaivos suljettiin jälleen 17 vuotta myöhemmin heikon kannattavuuden takia, ja Svean kaivoskaupungin väestö putosi pienimmillään jopa 12–15 henkilöön vuonna 1997.
Pitkäpäätylouhintamenetelmällä (engl. longwall mining) toimiva uusi Svea Nordin kaivos avattiin Norjan suurkäräjäin päätöksellä joulukuussa 2001. Kaivostoiminta jatkui kannattavana aina vuoteen 2005, jolloin kaivoksessa sattunut tulipalo johti kahdeksan kuukauden seisokkiin. Svean koilispuolella sijaitsevassa Lunckefjelletissa alettiin valmistella myös kaivostoiminnan aloittamista, mutta alueen kaivokset eivät koskaan päässeet täysimittaiseen käyttöön. Koko Svean kaivoksen toiminta keskeytettiin jälleen vuonna 2015 hiilen matalien maailmanmarkkinahintojen takia.
Aiheesta muualla

Kuvia tai muita tiedostoja aiheesta Svea (Huippuvuoret) Wikimedia Commonsissa
Kaivoskaupunki ja sen satama ilmakuvassa huhtikuussa 2012.
Näkymä kaupungin pääkadulle. Oikealla postitoimisto ja kaupungin yhteinen oleskelutila, vasemmalla hallintorakennus ja taka-alalla työläisten asuntoja.
Tettenweis

Kunnan sijainti Baijerissa.
Vaakuna
Tettenweis on kunta Passaun piirikunnassa, Ala-Baijerissa Saksassa. Tettenweisin kylä sijaitsee 25 kilometrin päässä niin Passausta ja Vilshofenista. Kunnan asukasluku oli 1 700 vuoden 2015 lopussa.
Tettenweis on perinteinen maaseutukunta. Se pakkoliitettiin Bad Griesbachin kaupunkiin vuonna 1978, mutta se itsenäistyi 1990.
Aiheesta muualla

Kunnan verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Tettenweis
Käännös suomeksi
T-60

| T-60 |
| --- | --- |
 T-60 Parolassa
Valmistushistoria
Valmistusmaa:   Neuvostoliitto
Tekniset tiedot
Pituus:  
– putki edessä:  4,11 m
– pelkkä runko:  4,11 m
Leveys:  2,30 m
Korkeus:  1,74 m
Taistelupaino:  6,4 t
Telaketjut:  ?
Maksiminopeus:  
– tiellä:  45 km/h
– maastossa:  20 km/h
Toimintasäde:  450 km tiellä
Pääase:  20mm ТНŠ (ŠVAK) -panssarivaunukanuuna
Muu aseistus:  1 x 7,62 mm DT-pikakivääriä
Panssarointi:  7-25 mm (myöhemmissä malleissa 7-35 mm)
Moottori:  GAZ-203 (bensiini)
– hevosvoimat:  85 hv
– kilowattia:  63 kW
Miehistö:  2
T-60 oli neuvostoliittolainen, toisen maailmansodan aikainen kevyt panssarivaunu. Vaunua valmistettiin vuosina 1941–1943 kuutisen tuhatta kappaletta.
Suunnittelu ja käyttöönotto

T-60 on amfibisen T-40-vaunun jatkokehitelmä.
25. heinäkuuta 1941 Moskovan tehdas numero 37 määrättiin lopettamaan T-40:n valmistus ja alkamaan valmistaa T-50-vaunua. T-50 oli kuitenkin kehittynyt ja sen valmistus, etenkin kahdeksannopeuksisen planetaarisen vaihteiston valmistus oli mahdotonta tehtaalle, joka hädin tuskin pystyi T-40:n valmistukseen.
T-60 suunniteltiin heinäkuussa 1941 tehtaan suunnitteluosastolla Nikolai A. Astrovin johdolla vain 15 päivässä. Panssarointia vahvistettiin eikä vaunu enää kellunut veden pinnalla. Runko, voimansiirto, moottori, sähköjärjestelmät ja aseet perustuivat T-40:ssa hyvin toimiviin. Aseistukseksi tuli 12,7 mm raskas konekivääri DŠK ja yksi 7,62 mm DT-konekivääri.
Prototyyppi esiteltiin panssarivaunujen valmistuksesta vastanneelle kansankomissaari Vjatšeslav Malyševille, joka ehdotti vaunun varustamista 20 mm automaattitykillä. Toinen prototyyppi esiteltiin myös ylipäällikkö Stalinille ja valtion puolustuskomitea määräsi vaunun sarjavalmistukseen ja tehtaan 37, Puna-armeijan telakan Stalingradissa, Gorkin autotehtaan (GAZ) ja Harkovan traktoritehtaan (HTZ) valmistamaan 10 000 vaunua. Pääinsinööri Astrov ajoi henkilökohtaisesti mallikappaleen Moskovasta Gorkiin. GAZin suunnittelija yksikertaistivat rakennetta oman tehtaansa valmistusmahdollisuuksiin. Valmistuksen kuluessa panssarointia vahvistettiin 25 millimetristä 35 millimetriin ja vielä myöhemmin NII-48:n ehdotuksesta runkoon ja torniin lisättiin 10 mm lisälevyt. Jatkokehitelmänä syntyi T-70, jonka jälkeen T-60:n runkojen valmistus suunnattiin itseliikkuviin tykinalustoihin ja ilmatorjuntavaunuihin.
T-60-vaunuja käytettiin ensimmäisen kerran taistelussa Poltavassa syyskuussa 1941. Suuri määrä vaunuja ehti jo Moskovan taisteluun.
Surmalampi (Pieksämäki)

| Surmalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°12′11″N, 26°49′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskuoja:  oja Jouteeseen 
Järvinumero:  14.964.1.003
Mittaustietoja
Pinnankorkeus:  146,9 m  
Pituus:  320 m  
Leveys:  170 m  
Rantaviiva:  0,795 km  
Pinta-ala:  3,256 ha  
Saaria:  ei saaria 
 fiSurmalampi 
Surmalampi  on Etelä-Savossa Pieksämäellä  Mäkilammen lähellä sijaitseva lampi.
Maantietoa

Lampi on 320 metriä pitkä, 170 metriä leveä, ja sen pinta-ala on 3,3 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Kurrilanjoen valuma-alueeseen (14.964) se kuuluu. Lammen vedenpinnan korkeus on 146,9 metriä mpy.
Surmaa kännissä

| Surmaa kännissä Rytmihäiriö |
| --- | --- | --- |

EP-levyn tiedot
 Äänitetty : Jive Studio, 2002
 Julkaistu: 2003
 Tuottaja(t): Jukka Varmo & Rytmihäiriö
 Tyylilaji: hardcore punk
 Kesto: 12.43
 Levy-yhtiö: Hukkalevyt
Rytmihäiriön muut julkaisut
| Rytmihäiriö / Amen 1992 | Surmaa kännissä 2003 | Surman vuodet – The Homicide Years 2003 |
Surmaa kännissä on hardcore punk/metalliyhtye Rytmihäiriön kolmas EP, joka on julkaistu vuonna 2003.
Kappaleet

Kivitys – 1.58
Pirun kova tapettava – 2.08
50 puukoniskua – 2.09
Sekakäyttäjä – 1.30
Surmaat kännissä – 1.51
Viinaa ja väkivaltaa – 0.48
Kampurajalka 2002 – 2.19
Kokoonpano

Unto Helo – laulu
Janne Perttilä – kitara
Antti Kiiski – bassokitara
Otto Luotonen – rummut
Arvostelut

Imperiumi: 9/10
Aiheesta muualla

Surmaa kännissä Discogsissa. (englanniksi)
Albumi Surmaa kännissä Encyclopaedia Metallum -sivustolla (englanniksi)
Rytmihäiriö
| --- | --- |
Studioalbumit:   Surman siipien havinaa  Saatana on herra  Seitsemän surman siunausliitto  Sarvet, sorkat, salatieteet  Surmantuoja  Todellisuuden mestari  Gambinapsykoosi  Surmacore 
EP:t:   Surmatyö  Ihmisiä kuolee!  Surmaa kännissä 
Kokoelmat:   Möfaa puujumalille  Surman vuodet – The Homicide Years 
Splitit:   Rytmihäiriö / Amen  Chaosbreed / Rytmihäiriö 
DVD:t:  Sakara Tour 2006
Kappaleet:  Luettelo Rytmihäiriön kappaleista
Suursuonlampi (Mäntyharju)

| Suursuonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′54″N, 27°05′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Matlampeen 
Järvinumero:  14.972.1.056
Mittaustietoja
Pinnankorkeus:  88,5 m  
Pituus:  150 m  
Leveys:  120 m  
Rantaviiva:  0,407 km  
Pinta-ala:  1,083 ha  
Saaria:  ei saaria 
 fiSuursuonlampi 
Suursuonlampi  on Etelä-Savossa Mäntyharjulla  Lyytikkälän lähellä sijaitseva lampi.
Maantietoa

Lampi on 150 metriä pitkä, 120 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 88,5 metriä mpy.
Teemu Linkosaari

Teemu Tuomas Linkosaari (s. 20. maaliskuuta 1985 Turku) on aktiiviuransa lopettanut suomalainen pikajuoksija. Hän edusti Turun Urheiluliittoa ja hänen valmentajanaan toimi Altti Eskola. Kalevan kisoissa Linkosaari saavutti kaksi pronssia 400 metrin aitajuoksussa vuosina 2003 ja 2004. Lisäksi hän oli voittamassa hopeaa 4 × 400 metrin viestijuoksussa vuonna 2006. Sisäratojen SM-kisoista Linkosaari saavutti pronssia 300 metrin aitajuoksussa vuonna 2006.
Takao (1888)

| Takao / 高雄 |
| --- | --- |
 Takao

Aluksen vaiheet
Rakentaja:  Yokosukan laivastontelakka
Kölinlasku:  30. lokakuuta 1886
Laskettu vesille:  15. lokakuuta 1888
Palveluskäyttöön:  16. marraskuuta 1889
Poistui palveluskäytöstä:  1. huhtikuuta 1911
Tekniset tiedot
Uppouma:  1 778 t
Pituus:  69,9 m
Leveys:  10,4 m
Syväys:  3,9 m
Koneteho:  2 330 ihp
Nopeus:  15 solmua
Miehistöä:  220
Aseistus
Aseistus:  4 × Kruppin 152 mm/L35 -tykkiä 1 × 4,7″ QF -tykki 1 × QF 6 naulan Hotchkiss -tykki 2 × 1″ Nordenfelt-tykkiä 2 × 14″ torpedoputkea
Takao (jap. 高雄) oli keisarillisen Japanin laivaston vuonna 1888 vesillelaskettu panssaroimaton risteilijä. Alus poistettiin palveluksesta vuonna 1911 ja romutettiin vuonna 1912.
Valmistus

Alus suunniteltiin ranskalaisen Émile Bertinin ohjauksessa sen ollessa samalla ensimmäisiä Bertinin laivanrakennustietämyksen tuotteita Japanissa. Runsaasti tarvikkeita tilattiin kuitenkin ulkomailta.
Alus tilattiin Yokosukan laivastontelakalta, missä köli laskettiin 30. lokakuuta 1886. Alus laskettiin vesille 15. lokakuuta 1888 ja valmistui 16. marraskuuta 1889.
Aluksen kylkikaaret ja -levyt olivat terästä. Se oli varustettu kahdella mastoilla, joissa oli parkkitakilointi avustamaan risteilemistä. Aluksen kahteen akseliin oli kytketty kumpaankin oma compound-höyrykone, joiden tarvitseman höyryn tuottivat viisi kattilaa. Kattiloiden hormit oli supistettu yhteen savuhormiin.
Pääaseistuksena oli neljä Kruppin 152 millimetrin 35 pituuskaliiperin tykkiä. Apuaseina oli yksi 4,7 tuuman pikatykki ja yksi kuuden naulan Hotchkiss-tykki. Lisäksi aluksella oli kaksi tuuman Nordenfelt-tykkiä ja kaksi kannelle asennettua torpedoputkea.
Palvelus

Alus osallistui ensimmäiseen Kiinan–Japanin sotaan suojaten joukkojenkuljetuksia Koreaan sekä Port Arthurin maihinnousua. Sen jälkeen alus partioi Keltaisellamerellä ja osallistui Weihaiwein taisteluun. Boksarikapinan alettua alus siirrettiin tukemaan joukkojensiirtoja japanilaisjoukkojen noustessa maihin ja miehittäessä Tianjinin satamakaupungin. Vapauduttuaan alus partioi Amoyn ja Shanghain edustalla.
Venäjän–Japanin sodassa alus oli vanhentunut, joten se määrättiin valvomaan Chemulpon satamaa ja Tsushiman salmea. Alus kuitenkin osallistui Tsushiman meritaisteluun. Radiolaitteiden yleistyessä yhteysalusten tarve väheni laivastossa. Takao poistettiin alusluettelosta 1. huhtikuuta 1911 ja siirrettiin reserviin. Alus myytiin 27. maaliskuuta 1912 romutettavaksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese cruiser Takao (1888)
Käännös suomeksi
Swamp Thing – mies suolta

| Swamp Thing – mies suolta> Swamp Thing |
| --- | --- |

Ohjaaja:  Wes Craven
Käsikirjoittaja:  Wes Craven
Tuottaja:   Benjamin Melniker  Michael E. Uslan 
Säveltäjä:  Harry Manfredini
Kuvaaja:  Robbie Greenberg
Leikkaaja:  Richard Bracken
Pääosat:   Susan Lanier  Robert Houston  Michael Berryman 
Valmistustiedot
Valmistusmaa:  Yhdysvallat
Tuotantoyhtiö:  Embassy Pictures
Levittäjä:  Embassy Pictures Netflix
Ensi-ilta:  1982
Kesto:  93 min
Alkuperäiskieli:  Englanti
Budjetti:  2,5 milj. $
Seuraaja:  The Return of Swamp Thing
Aiheesta muualla
IMDb 
Elonet
AllMovie
Infobox OKNimi-testi OK: 
Swamp Thing – mies suolta (engl. Swamp Thing) on Wes Cravenin ohjaama yhdysvaltalainen elokuva vuodelta 1982. Elokuva pohjautuu DC Comicsin luomaan sarjakuvahahmoon Rämeen olento. Elokuvassa seurataan luonnontieteilijä Alec Hollandin (Ray Wise) tarinaa ja tämän muutosta Rämeen olennoksi (Dick Durock) sabotööri Anton Arcanen (Louis Jourdan) toimesta. Rämeen olennon tarkoituksena on auttaa elokuvassa Alice Cablea (Adrienne Barbeau) ja taistella Arcanea vastaan.
Näyttelijät

| 0 | 1 | 2 |
| --- | --- | --- |
|  Ray Wise  | … |  Alec Holland   |
|  Adrienne Barbeau  | … |  Alice Cable   |
|  Louis Jourdan  | … |  Anton Arcane   |
|  Dick Durock  | … |  Rämeen olento   |
|  David Hess  | … |  Ferret   |
|  Nicholas Worth  | … |  Bruno   |
|  Don Knight  | … |  Harry Ritter   |
|  Al Ruban  | … |  Charlie   |
|  Nannette Brown  | … |  Tohtori Linda Holland   |
|  Reggie Batts  | … |  Jude   |
|  Karen Price  | … |  Karen   |
Tuotanto

Elokuvan kohtaukset kuvattiin Charlestonissa, ja Wes Cravenin oli tyytyväinen tuotokseensa, jonka oli saanut tehtyä ajoissa kahdella ja puolella miljoonalla dollarilla.
Vastaanotto

Swamp Thing sai kriitikoilta sekalaiset arvostelut. Verkkosivusto Rotten Tomatoes antoi elokuvalle tuoreusarvosanan 67 % Kriitikko Roger Ebert antoi elokuvalle kolme tähteä neljästä.
Verkkolehti PopMattersin toimittajan J.C. Maçek III:n arvostelun mukaan "Vaikka tämä elokuva on hauskaa katsottavaa (ja usein onkin), on kuitenkin tasapuolisesti usein myös vaikeaa olla huomioimatta, että Swamp Thing on äärimmillään kumipukuhirviöelokuva."
Perintö

Jatko-osa The Return of Swamp Thing julkaistiin vuonna 1989. Elokuvassa esiintynyt Heather Locklear palkittiin Razzie-palkinnolla luokassa Huonoin naispääosan näyttelijä.
Vuosina 1990–1993 USA Network esitti Swamp Thing -televisiosarjaa.
Rämeen olennosta tehtiin myös piirrossarja vuonna 1991.
DC Universe esitti kymmenosaisen Swamp Thing -televisiosarjan vuonna 2019.
Aiheesta muualla

Swamp Thing – mies suolta Internet Movie Databasessa (englanniksi)
Tarha-alpi

| Tarha-alpi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Ericales
Heimo::  Esikkokasvit Primulaceae
Suku::  Alvet Lysimachia
Laji::  punctata
Kaksiosainen nimi
 Lysimachia punctata  L. 
Katso myös
   Tarha-alpi Wikispeciesissä   Tarha-alpi Commonsissa 
Infobox OKNimi-testi OKIUCN-testi OK: 
Tarha-alpi (Lysimachia punctata) on monivuotinen kukkakasvi. Se kasvaa 80–100 cm korkeaksi. Keltaiset kukat puhkeavat heinä-elokuussa.
Tarha-alpi kasvaa luonnonvaraisena Italian pohjoisosissa, Balkanilla, Mustanmeren ympäristössä ja Kaukasuksella. Suomeen kasvin arvioidaan tulleen 1930-luvun lopussa tai 1940-luvulla.
Tarha-alpin voi sekoittaa ranta-alpiin (Lysimachia vulgaris) tai ripsialpiin (Lysimachia ciliata).
Aiheesta muualla

Luontoportti: Tarha-alpi (Lysimachia punctata)
Pohjolan kasvien pauloissa: Lysimachia punctata – tarha-alpi
ITIS: Lysimachia punctata (englanniksi)
United States Department of Agriculture (USDA): Lysimachia punctata (englanniksi)
The Collection

The Collection voi tarkoittaa:
The Collection (Anthrax), 2002
The Collection (Black Sabbath), 1985
The Collection (Harpo), 2001
The Collection (Hawkwind), 2006
The Collection (Judas Priest), 1989
The Collection (Michael Jackson), 2009
The Collection (New Model Army), 2004
The Collection (Rainbow), 2006
The Collection (Sonata Arctica), 2006
The Collection (U.D.O.), 1991
The Collection (Uriah Heep), 1989
The Collection (Venom), 2000
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Collection”, voi hakea sivunnimihaulla, laajalla sivunnimihaulla tai tekstihaulla.
Tarhaharlekiini

| Tarhaharlekiini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Harlekiinit Eurylaimidae
Suku::  Cymbirhynchus
Laji::  macrorhynchos
Kaksiosainen nimi
 Cymbirhynchus macrorhynchos  (Gmelin, 1788) 
Katso myös
   Tarhaharlekiini Wikispeciesissä   Tarhaharlekiini Commonsissa 
Infobox OKNimi-testi OKIUCN-testi OK: 
Tarhaharlekiini (Cymbirhynchus macrorhynchos) on harlekiinien heimoon kuuluva varpuslintu.
Levinneisyys

Tarhaharlekiinia tavataan laajalla alueella Kaakkois-Aasiassa. Sitä on kuvattu harvinaisesta paikallisesti yleiseksi. Sen kannankehitys on laskeva, mutta laji on luokiteltu elinvoimaiseksi, koska sen ei uskota vielä olevan vaarassa.
Tetsuya Asano

| Henkilötiedot |
| --- | --- | --- |
Koko nimi: Tetsuya Asano
Syntymäaika: 23. helmikuuta 1967 (ikä 57)
Syntymäpaikka: Ibaraki, Japani
Kansalaisuus:  Japani
Pelipaikka: Keskikenttäpelaaja
Pituus: 185 cm
Seurat
| Vuodet | Seura | O (M) |
| 1985–1986 1987–1999 1994 2000 2001 | Toyota Shukyu-Dan Nagoya Grampus Eight →Urawa Reds FC Tokyo Kawasaki Frontale |  245 (29) 29 (2) 8 (0) 8 (0) |
Maajoukkue
| 1991–1994 | Japani | 8 (1) |
 Seurajoukkueuran tilastot kattavat vain kansalliset sarjat.
Tetsuya Asano (jap. 浅野 哲也, Asano Tetsuya; s. 23. helmikuuta 1967 Ibaraki) on japanilainen entinen jalkapalloilija.
Jalkapallomaajoukkue

Asano debytoi Japanin maajoukkueessa kesäkuussa 1991. Hän on pelannut kahdeksan maaottelua ja tehnyt niissä yhden maalin.
Aiheesta muualla

National Football Teams
T. rex (täsmennyssivu)

T. rex voi tarkoittaa:
T. Rex, brittiläinen glam rock -yhtye
T. Rex, T. Rexin albumi
Tyrannosaurus rex, eräs hirmulisko
Muut lajit

Tachyoryctes rex, nisäkäslaji (jyrsijä)
Tetragonodon rex, raakkuäyriäislaji
Thoristella rex, kotilolaji
Trialeurodes rex, jauhiaislaji
Tyrannasorus rex, esihistoriallinen kovakuoriaislaji
Tyrannobdella rex, juotikaslaji
Tyrannoberingius rex, esihistoriallinen kotilolaji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tyrannosaurus”, voi hakea sivunnimihaulla, laajalla sivunnimihaulla tai tekstihaulla.
Teemu Lukkari

| Teemu Lukkari> Henkilötiedot |
| --- | --- |
Koko nimi:  Teemu Lukkari
Syntynyt: 8. elokuuta 1992 (ikä 32)
Kansalaisuus:   Suomi
Futsalpelaaja
Lempinimi:  Teme
Pituus:  187 cm
Paino:  80 kg
Nyk. joukkue:  Kampuksen Dynamo
Sarja:  Futsal-liiga
Pelaajaura
Ammattilaisjoukkueet
2016–2019:  Liikunnan Riemu
Teemu Lukkari (s. 8. elokuuta 1992 Oulu) on suomalainen futsalpelaaja. Lukkari edustaa Futsal-Liigassa pelaavaa jyväskyläläistä Kampuksen Dynamoa sekä Suomen maajoukkuetta. Lukkari on pelaajaprofiililtaan laitapelaaja.
Lukkari valittiin syksyllä 2019 maajoukkueeseen ja on onnistunut vakiinnuttamaan pelipaikkansa joukkueessa tärkeissä MM-karsinta peleissä.
Lukkari teki historiaa siirtyessään Kampuksen Dynamoon paikallisvastustaja Liikunnan Riemusta kaudeksi 2019-2020. Koskaan aiemmin Riemun entinen pelaaja ei ole siirtynyt Dynamon riveihin. Riemun riveissä Lukkari pelasi 44 ottelua (10 maalia ja 8 syöttöä). Oululainen Lukkari on pelannut  myös muutaman liigaottelun Tervareiden riveissä sekä jalkapalloa muun muassa AC Oulussa ja HauPassa. Lukkari päätti jalkapallouransa 2016.
Sähkökomponenttien IP-luokitusvaatimukset

Sähkökomponenttien IP-luokitusvaatimukset on sähköturvallisuusmääräyksissä määritellyt käyttöpaikan perusteella sähköasennuksien komponenteilta vaadittavat IP-luokitukset. Määriteltyjä asennustiloja ovat ulko-, kuiva-, kostea-, märkä-, palovaarallinen- ja saunatila.